
Épület körül kialakuló áramlás megjelenítése óriás szappanbuborékokkal

Napjainkban fontos kérdés a településeken keletkező légszennyőanyagok transzportja, valamint immissziója. Ezeket többek között az épületek körüli áramlási struktúrák befolyásolják, amelynek ismeretével ezek a folyamatok sokkal pontosabban írhatóak le. A kitűzött feladatunk az épületek körüli légáramlás megjelenítése, amit óriás méretű (15-20 cm átmérőjű) szappanbuborékokkal valósítunk meg.
Célunk, hogy feltérképezzük ezen új módszer alkalmazhatóságát, előnyeit és korlátait méréstechnikai szempontokból. A módszer elvi előnye a szokványos kisminta kísérletekkel szemben, hogy a Reynolds-szám nem változik, így az 1:1 arányú mérés a numerikus szimulációk validálására is alkalmasabb.
A megjelenített áramlás nagy felbontású digitális kamerákkal rögzítettük, amelyek felvételeit számítógépen feldolgoztuk, a buborékpályákat kirajzoltuk. Kiválasztottuk az alkalmas folyadékot, majd a buborékképzési folyamatot részlegesen automatizáltuk, ami könnyebb és reprodukálhatóbb méréseket eredményezett. Ezt követően a dolgozatban bemutatjuk a buborékok süllyedési sebességének meghatározására irányuló előkészítő kísérleteket, a helyszíni kísérletet, a mérés folyamatát, a kísérleti berendezést, továbbá az eredményeit tartalmazó képanyagot.
Vizsgáltuk a kísérleti módszer érzékenységét a környezeti változókra: szélsebesség és változékonyság, a hőmérséklet és a páratartalom, fényviszonyok. Megállapítottuk, hogy a módszer jelenlegi kivitelezése számítógépes szimulációjára validációra alkalmas lehet, és a módszer javítására javaslatokat tettünk. A kutatás részeként ezen felül a grafikus információt elemeztük, az erre használható képfeldolgozó módszerek áttekintettük, alkalmas képfeldolgozó módszert találtunk. Célunk ezzel a buborékok felvételen történő észlelhetőbb megjelenítése, majd követése és a pályák alakjának lehető legpontosabb meghatározása. A felvételek elemzése során a pályákat 2D-ben rekonstruáltuk, alapját képezve a jövőbeni 1:1 méretarányú szimulációs modellekkel való közvetlen összehasonlításnak. 
A feladat gerince az épületek körüli áramlási struktúrák valós léptékű megjelenítése és a pályagörbék kvantitatív elemzése, melyre tudomásunk szerint még nem volt példa Magyarországon.



